Parku Kombëtar Bjeshkët e Nemuna

Parku Kombëtar i Bjeshkëve të Nemuna është një park kombëtar i cili ndodhet në perëndim të Kosovës, më konkretisht ai shtrihet në Rajoni i Pejës dhe Rajoni i Gjakovës. Parku përfshin një sipërfaqe prej rreth 63,028 hektarësh ndërsa u themelua me qëllim të mbrojtjes së ekosistemit, biodiversitetit si dhe trashëgimisë kulturore e historike të kësaj pjese të Bjeshkëve të Nemuna.

 Përmbledhje 
Organizata IUCN i ka listuar Bjeshkët e Nemuna në kategorinë e dytë (Park Kombëtar). Posaçërisht parku njihet si një hapësirë zogjsh me rëndësi ndërkombëtare, e emëruar kështu nga organizata BirdLife International.

Bjeshkët e Nemuna konsiderohen si vazhdimi më i rëndësishëm i Alpeve Dinarike. Gjeravica me një lartësi prej 2656 m është maja malore më e lartë në Kosovë dhe e dyta në vargmal.

Gama e gjerë e lartësive dhe topografia e thyer e maleve ka krijuar kushte të favorshme për një biodiversitet të pasur. Në pyjet e parkut mund të gjenden rrëqebulli, ariu i murrmë, dhia e egër, dreri, ujku si dhe shqiponja e artë. Pothuajse 37 lloje gjitarësh, 148 specie zogjsh, 10 lloje zvarranikësh dhe 129 lloje fluturash janë dokumentuar brenda kufijve të parkut. Flora është e larmishme dhe karakterizohet me endemizëm të lartë, ku mbi 1,000 specie bimore janë identifikuar në park.

 Galeria 

 Shih edhe 
 Parku i Gërmisë
 Parku i Mirushës
 Bjeshkët e Nemuna
 Parku Kombëtar Malet e Sharrit

 Referime 

 Lidhje të jashtme 

 Bjeshkët e Nemuna (AMMK)

Kategoria:Parqe kombëtare në Kosovë
Kategoria:Bjeshkët e Nemuna